Diari Oficial de la Generalitat Valenciana


Sumari del DOGV 4777, del 17-06-2004 (2004/6223)

ORDRE de 4 de maig de 2004, de la Conselleria d'Economia, Hisenda i Ocupació, per la qual es convoquen les ajudes destinades al foment de l'ocupació de persones amb discapacitat per a adaptació de llocs i contractació indefinida introduïdes pel Reial Decret 170/2004, de 30 de gener (BOE num 27 de 31.01.04); i pel Reial Decret 290/2004, de 20 de febrer (BOE num. 45 de 21.02.04), i es publiquen les línies de crèdit i l'import global màxim destinat a finançar les ajudes regulades en aquesta ordre i en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4777

Data del DOGV
:   17-06-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/6223


Data del document
:   04-05-2004

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * professió independent
    * ajuda a l'ocupació
    * creació d'ocupació
    * empresa privada
    * societat sense fins de lucre
    * discapacitat
    * inserció professional
    * ocupador
    * suport econòmic
    * manteniment de l'ocupació
    * ajuda pública

ORDRE de 4 de maig de 2004, de la Conselleria d'Economia, Hisenda i Ocupació, per la qual es convoquen les ajudes destinades al foment de l'ocupació de persones amb discapacitat per a adaptació de llocs i contractació indefinida introduïdes pel Reial Decret 170/2004, de 30 de gener (BOE num 27 de 31.01.04); i pel Reial Decret 290/2004, de 20 de febrer (BOE num. 45 de 21.02.04), i es publiquen les línies de crèdit i l'import global màxim destinat a finançar les ajudes regulades en aquesta ordre i en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004. [2004/X6223]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, establix en l'article 33.1 que correspon a la Generalitat Valenciana l'execució de la legislació de l'Estat en matèria laboral tot assumint les facultats, competències i servicis que en aquest àmbit i quant a l'execució té actualment l'estat respecte de les relacions laborals, sense perjuí de l'alta inspecció d'aquest.
  
En virtut d'això es publica en el BOE del 29 de desembre de 1998 el Reial Decret 2.673/1998, d'11 de desembre, sobre traspàs a la Comunitat Valenciana de la gestió realitzada per l'Institut Nacional d'Ocupació en l'àmbit del treball, l'ocupació i la formació, amb inclusió, entre les funcions la gestió de les quals realitzava l'INEM i que assumix la Comunitat Valenciana a partir de l'entrada en vigor del citat Reial Decret, del que indica l'Ordre de 13 d'abril de 1994, pel que fa a la concessió d'ajudes i subvencions per la contractació indefinida de treballadors minusvàlids que establix el capítol II del Reial Decret 1.451/1983, d'11 de maig (BOE de 4 de juny de 1983), pel qual es regula l'ocupació selectiu i les mesures de foment de l'ocupació de treballadors minusvàlids.
  
La regulació de les bases estatals d'ajudes de foment d'ocupació de discapacitats la gestió de les quals correspon a la Comunitat Valenciana ha sigut modificada pel Reial Decret 170/2004, de 30 de gener, pel qual es modifica el Reial Decret 1.451/1983, d'11 de maig, pel qual, en compliment del que preveu la Llei 13/1982, de 7 d'abril, es regula l'ocupació selectiva i les mesures de foment d'ocupació dels treballadors minusvàlids (BOE de 31 de gener de 2004); i pel Reial Decret 290/2004, de 20 de febrer, pel qual es regulen els enclavaments laborals com a mesura de foment de l'ocupació de les persones amb discapacitat (BOE de 21 de febrer de 2004).
  
Els reials decrets ressenyats, a més d'introduir noves ajudes en matèria de foment d'ocupació de discapacitats, modifiquen automàticament la regulació continguda en l'Ordre citada en el paràgraf anterior resultant de directa aplicació a les ajudes que es tramiten a la Comunitat Valenciana per a l'exercici 2004.
  
En aquest sentit, cal destacar que el Reial Decret 170/2004, de 30 de gener, ha incrementat les bonificacions en les quotes de la Seguretat Social per a la contractació de dones discapacitades; simplifica els requisits per a la sol·licitud d'ajudes a les empreses de nova creació; aclarix els supòsits de subvenció per adaptació de llocs, i exclou del règim de minimis les ajudes del Reial Decret 1.451/1983, d'11 de maig. D'altra banda, el Reial Decret 290/2004, de 20 de febrer, regula la figura del «enclavament laboral», així com les subvencions que corresponen a la contractació indefinida de treballadors discapacitats procedents d'aquells i les condicions per a la concessió.
  
A fi de realitzar la convocatòria anual de les ajudes del Reial Decret 1.451/1983, d'11 de maig (BOE de 4 de juny de 1983), pel qual es regula l'ocupació selectiva i les mesures de foment de l'ocupació de treballadors minusvàlids, la gestió de les quals es troba transferida a la nostra Comunitat, tal com s'ha indicat, la Generalitat Valenciana va publicar en el Diari Oficial de la Generalitat Valenciana de 5 de febrer de 2004, l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
Tenint en compte que la citada convocatòria d'ajudes de la Conselleria d'Economia, Hisenda i Ocupació no arreplega les noves ajudes introduïdes per la legislació estatal anteriorment indicada en matèria d'adaptació de llocs i contractació indefinida de discapacitats, mitjançant la present Ordre es procedix a convocar-les i a regular-ne el procediment de sol·licitud i concessió.
  
D'altra banda, es publiquen les línies de crèdit i els imports màxims destinats a finançar els programes d'ajudes d'adaptació de llocs i contractació indefinida de discapacitats integrats per les ajudes definides en la present Ordre, així com les arreplegades per a aquests mateixos conceptes en la citada Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
En virtut d'això, en ús de les atribucions conferides per la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1. Accions susceptibles de suport: concepte i quantia de les ajudes
  
1. Les empreses que subscriguen contractes temporals de foment de l'ocupació per a minusvàlids, d'acord amb el que establix l'article 44.2.1 de la Llei 42/1994, de 30 de desembre, de Mesures Fiscals, Administratives i de l'Ordre Social, contractes en pràctiques o per a la formació regulats en l'article 11 del Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, sempre que tinguen una duració siga igual o superior a 12 mesos, o contractes de duració determinada a l'empara de l'article 15 del citat Text Refós, tindran dret a sol·licitar la subvenció de 902 euros per treballador discapacitat contractat, establida en el punt b) de l'apartat 1 de l'article 31 de l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
Si aquesta ajuda no fóra sol·licitada per l'empresa, podrà ser sol·licitada pel treballador mateix.
  
2. Les empreses col·laboradores que, d'acord amb el que regula el Reial Decret 290/2004, de 20 de febrer, contracten amb caràcter indefinit un treballador de l'enclavament amb discapacitat que presente especials dificultats per a l'accés al mercat ordinari de treball inclós en l'article 6.2.a) o b) del citat Reial Decret, tindran dret a les següents ajudes:
  
a) Subvenció de 7.814 euros per cada contracte de treball subscrit a jornada completa. Si el contracte fóra a temps parcial, la subvenció es reduirà proporcionalment segons la jornada de treball pactada.
  
Aquesta subvenció podrà ser destinada per l'empresa col·laboradora, totalment o parcialment, a servicis de suport del treballador.
  
b) Bonificació del 100% en les quotes empresarials de la Seguretat Social, incloses les d'accident de treball i malaltia professional i les quotes de recaptació conjunta durant tota la vigència del contracte.
  
c) Subvenció per adaptació del lloc de treball i eliminació de barreres o obstacles de conformitat amb el que establix l'article 31.1.b) de l'Ordre de 30 desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
Per a tenir dret a les ajudes previstes en aquest apartat, la contractació dels treballadors haurà de realitzar-se sense solució de continuïtat i transcorregut, almenys, un termini de tres mesos des de l'inici de l'enclavament o des de la incorporació del treballador si aquesta fóra posterior a l'inici de l'enclavament.
  
Article 2. Procediment per a la sol·licitud i la concessió de les ajudes
  
La sol·licitud i la concessió de les ajudes arreplegades en l'article precedent es regirà pel que disposa l'Ordre de 30 desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004.
  
Article 3. Línies de crèdit i import global màxim destinat a finançar la concessió de subvencions de les ajudes de foment d'ocupació per a discapacitats destinades a l'adaptació de llocs de treball i contractació indefinida de discapacitats per l'empresa ordinària
  
Per a l'exercici 2004, i de conformitat amb el que establix la Llei 17/2003, de 30 de desembre, de Pressupostos de la Generalitat Valenciana per a l'exercici 2004, les ajudes indicades, convocades per l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca la concessió d'ajudes i subvencions públiques destinades al foment de l'ocupació de persones amb discapacitat per a l'any 2004 (DOGV núm. 4.685, de 5 de febrer de 2004), així com les arreplegades en l'article primer de la present Ordre, es finançaran a càrrec del subprograma 322.51, «Foment d'Ocupació», per un import global màxim de 4.050.000 € d'acord el detall de línies i imports que s'indica tot seguit:
  
a) Les ajudes per a inversió, establides en el títol III de l'Ordre de 30 de desembre i en l'apartat 1 de l'article primer de la present Ordre (per a adaptació dels llocs de treball), es finançaran a càrrec del capítol 7, codi línia T2243000, per un import global màxim de 50.000 €.
  
b) Les ajudes per a la contractació indefinida de treballadors minusvàlids, establides en el títol III, capítol I de la citada Ordre, i en l'apartat 2 de l'article primer de la present Ordre, es finançaran a càrrec del capítol 4, codi línia T2944000, per un import global màxim de 4.000.000 €, i es distribuïxen territorialment:
  
- 1.314.000 € per a atendre els expedients d'aquestes ajudes que es resolguen per la Direcció Territorial d'Ocupació d'Alacant.
  
- 316.000 € per a atendre els expedients d'aquestes ajudes que es resolguen per la Direcció Territorial d'Ocupació de Castelló.
  
- 2.370.000 € per a atendre els expedients d'aquestes ajudes que es resolguen per la Direcció Territorial d'Ocupació de València.
  
DISPOSICIONS TRANSITÒRIES
  
Primera
  
1. A les sol·licituds de subvencions o bonificacions previstes en l'Ordre de 30 de desembre de 2003, de la Conselleria d'Economia, Hisenda i Ocupació, per la qual es convoca i regula la concessió de les ajudes i subvencions públiques destinades al foment de l'ocupació de persones amb discapacitat per a l'exercici 2004, que en el moment de l'entrada en vigor d'aquesta ordre es troben pendents de resolució, els serà d'aplicació la regulació prevista en el Reial Decret 170/2004, d'acord amb el que establix la normativa jurídica d'aplicació i la disposició transitòria única del Reial Decret 170/2004.
  
2. A les contractacions indefinides de treballadors discapacitats procedents d'un enclavament, efectuades per les empreses col·laboradores en el període comprés entre l'entrada en vigor del Reial Decret 290/2004 i la data d'entrada en vigor de la present Ordre, els seran d'aplicació les ajudes del citat Reial Decret 290/2004, arreplegades en l'apartat 2 de l'article primer d'aquesta ordre.
  
Segona
  
1. El termini de presentació de sol·licituds de les ajudes compreses en l'apartat 1 de l'article primer de la present Ordre, per a aquells contractes temporals subscrits entre l'1 de febrer i la data d'entrada en vigor de la present Ordre, serà de dos mesos a partir de l'endemà de a la publicació d'aquesta ordre.
  
2. El termini de presentació de sol·licituds de les ajudes compreses en l'apartat 2 de l'article primer de la present Ordre, per a aquells contractes subscrits entre el 22 de febrer i la data d'entrada en vigor de la present Ordre, serà de dos mesos a partir de l'endemà de la publicació d'aquesta ordre.
  
DISPOSICIONS FINALS
  
Primera
  
S'autoritza la directora general del SERVEF per a dictar les disposicions i a adoptar les mesures que considere oportunes per al desenvolupament i l'aplicació de la present Ordre.
  
Segona
  
La present Ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra el present acte, que esgota la via administrativa, podran els interessats interposar-hi recurs contenciós administratiu en el termini de dos mesos a comptar des de l'endemà de la publicació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que establixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant d'aquest mateix òrgan en el termini d'un mes, computat en els termes indicats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció de la Llei 4/1999, de 13 de gener. Tot això sense perjuí que els interessats puguen exercitar qualsevol altra acció que consideren procedent.
  
València, 4 de maig de 2004
  
El conseller d'Economia, Hisenda i Ocupació,
  
GERARDO CAMPS DEVESA